
Obrazloženje posebnog dijela izvještaja o izvršenju financijskog plana od
 I. – VI. 2026 godine.


RASHODI I IZDACI PO PROGRAMSKIM AKTIVNOSTIMA

1. Izvještaj po programskoj klasifikaciji

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. 
Oznake i nazivi programske klasifikacije sastoje se od oznaka i naziva programa i njihovih sastavnih dijelova: aktivnosti i projekata, a kod državnog proračuna i od oznaka i naziva glavnih programa.
Programi Hrvatskog instituta za povijest sastoje se od izvora financiranja 11 – Opći prihodi i primici, 581 – Mehanizam za oporavak i otpornost, 31 – Vlastiti prihodi, 50- Pomoći iz državnog proračuna, 52 – Ostale pomoći i 61 – Donacije.
Financiranje rashoda Hrvatskog instituta za povijest uravnoteženo je s izvorima financiranja i u skladu s programima Ministarstva znanosti i obrazovanja te raspoređeno u programe.
U tablici 1. iskazano je financiranje Instituta prema programskim klasifikacijima sukladno Pravilniku o proračunskim klasifikacijama. 


Tablica 1. Financiranje Instituta prema programima

	BROJČANA OZNAKA I NAZIV
	IZVORNI PLAN
2026.
	IZVRŠENJE 
I. 2026. - VI. 2026.
	INDEKS
(4)/(3)

	3801
	ULAGANJE U ZNANSTVENO ISTRAŽIVAČKU DJELATNOST
	2.500.740,50
	2.454.158,78
	98,14

	A622150
	PROGRAMSKO FINANCIRANJE JAVNIH INSTITUTA

	2.299.400,00
	2.270.439,19
	98,74

	A622151
	PROGRAMSKO FINANCIRANJE JAVNIH INSTITUTA - IZ EVIDENCIJSKIH PRIHODA
	106.303,00
	114.180,65
	107,41


	K622157
	STVARANJE OKVIRA ZA PRIVLAČENJE STUDENATA I ISTRAŽIVAČA U STEMI I ICT PODRUČJIMA - NPOO
	95.037,50
	69.538,94
	73,17






Izvor 1. Opći prihodi i primici

A622150 Aktivnost: Programsko financiranje javnih Instituta

3111 - Troškovi bruto plaća i isplata zaposlenih raspoređeni su sukladno danim limitima od strane MZO-a u projekciji financijskog plana za prvo polugodište  2026. godine, te su isti manji za 2,06 % u odnosu na izvršenje za razdoblje od 01. siječnja do 30. lipnja 2026. godine.
3121 - Troškovi ostalih rashoda za zaposlene - materijalna prava raspoređeni su sukladno danim limitima od strane MZO u projekciji financijskog plana za prvo polugodište  2026. godine, te su isti manji u odnosu na izvršenje za razdoblje od 01.siječnja do 30. lipnja 2026. godine. Izvršenja iskazuju povećane rashode materijalnih prava za 4,29 %.
3211 – Trošak službenih putovanja su veći u odnosu na izvršenje za razdoblje od I. -VI. 2026. godine, te se isti odnose na službena putovanja čelnika Instituta u svrhu međunarodnih suradnji, priprema za organizacije znanstvenih skupova, te predstavljanja knjiga unutar izvedbene proračunske komponente.
3212 - Troškovi prijevoza zaposlenih - raspoređeni su sukladno danim limitima od strane MZO u projekciji financijskog plana za prvo polugodište  2026. godine, te su isti manji u odnosu na izvršenje za razdoblje od 01.siječnja do 30. lipnja 2025. godine.
3213 – Troškovi stručnog usavršavanja zaposlenika – su manji u odnosu na planirane rashode unutar projekcije financijskog plana za period od I. – VI. 2026. godine, te se isti odnose na troškove seminara, kotizacija u sklopu obavljanja redovne djelatnosti Instituta.
3214 – Ostale naknade troškova zaposlenih – nema troškova odnosu na planirane rashode unutar projekcije financijskog plana za period od I. – VI. 2026. godine.
3221 – Troškovi nabave uredskog materijala su manji u odnosu na planirane rashode unutar projekcije financijskog plana za I – VI. 2026. godine, a isti se odnose na uredsku opremu za potrebe obavljanja redovne djelatnosti unutar osnovne proračunske komponente.
3223 – Troškovi energije su veći u odnosu na planirane rashode unutar projekcije financijskog plana za period od I. – VI. 2026. godine, te se isti odnose na troškove režija električne energije i gorivo za potrebe obavljanja službenih putovanja u sklopu provedbe projektnih aktivnosti Instituta.
3224 – Troškovi materijala i dijelova za tekuće i investicijsko održavanje nisu planirani u rahodima unutar projekcije financijskog plana za period od I – VI. 2026. godine, te se isti odnose na troškove tekućeg održavanja potrebnih za redovno poslovanje unutar osnovne proračunske komponente.
3231 – Troškovi telefona, pošte i prijevoza su u odnosu na planirane rashode unutar projekcije financijskog plana za period od I. – VI. 2026. godine veći, te se isti odnose na HP usluge poštarine, troškova telefonskih usluga, te ostalih usluga prijevoza unutar osnovne proračunske komponente.
3232 – Usluge tekućeg i investicijskog održavanja - su veći u odnosu na planirane rashode unutar projekcije financijskog plana za I. – VI. 2026. godine, a isti se odnose na troškove redovnog održavanja službenog vozila, te održavanja poslovnog prostora u najmu.
3233 – Troškovi usluge promidžbe i informiranja su veći u odnosu na planirane rashode unutar projekcije financijskog plana za I. - VI. 2026. godine.
3234 – Troškovi komunalnih usluga su manji u odnosu na planirane rashode unutar projekcije financijskog plana za period od I – VI. 2026. godine, a odnose se na troškove opskrbe vode, pričuve te ostale komunalne usluge unutar osnovne proračunske komponente.
3235 – Troškovi najamnina su manji u odnosu na planirane rashode unutar projekcije financijskog plana za period od I – VI. 2025. godine manji, a odnose se na troškove najma poslovnog prostora, plaćanje najma Državnom arhivu za knjige u sklopu obnove Instituta na adresi Opatička 10, te ostale troškove najma koji služe za redovno poslovanje unutar osnovne proračunske komponente.
3236 – Zdravstvene i veterinarske usluge su veći u odnosu na planirane rashode unutar projekcije financijskog plana za I – VI. 2026. godine, a isti se odnose na ugovorenu policu sistematskog pregleda zaposlenika Instituta.
3237 – Troškovi intelektualnih usluga su manji u odnosu na planirane rashode unutar projekcije financijskog plana za period od I. – VI. 2026. godine, a odnose se na troškove autorskih honorara, ugovora o djelu, plaćanje rashoda za uslugu konzultacije i pripreme erc projekta za prijavu na natječaj, te plaćanje izrade dokumenta za pripremu infrastrukturnog projekta za obnovu Instituta na adresi Opatička 10.
3238 – Troškovi računalnih usluga su u odnosu na planirane rashode unutar projekcije financijskog plana za period od I. – VI. 2026. godine veći, a isti se odnose na ažuriranje podataka na web stranicama, ažuriranje programa za rad te ažuriranje urudžbenog programa I održavanje knjižnjičkog programa, pružanje cloud računalne usluge, te usluge održavanja računovodstvenog programa u svrhu redovne djelatnosti Instituta unutar osnovne proračunske komponente. 
3239 – Troškovi ostalih usluga su manji u odnosu na planirane rashode unutar projekcije financijskog plana za period I. - VI.2026. godine.
3431 – Troškovi bankarskih provizija su u odnosu na planirane rashode unutar projekcije financijskog plana za period od I. – VI. 2026. godine veći, a isti se odnose na trošak vođenja računa instituta unutar osnovne proračunske komponente.
3293 – Troškovi reprezentacije su veći u odnosu naplanirane rashode unutar projekcije financijskog plana za period I. - VI. 2026. godine.
4221 – Troškovi nabave uredske opreme - su veći u odnosu na planirane rashode unutar projekcije financijskog plana za I. – VI. 2026. godine, te su provedbom jednostavne nabave isti naručeni, i potrebni za redovnu djelatnost Instituta unutar razvojne proračunske komponente.
4241 – Trošak knjiga je manji u odnosu na planirane rashode unutar projekcije financijskog plana za period I. -VI. 2026. godine.
Ukupni rashodi unutar aktivnosti A622150 Programsko financiranje javnih instituta iz Izvora 1. Opći prihodi i primici odnose se na rashode za isplatu plaća, doprinosa na plaće, isplatu materijalnih prava zaposlenika, te rashode za prijevoz zaposlenika koji su 2,06 % manji u odnosu na planirane rashode unutar projekcije financijskog plana za period od I. – VI. 2026. godine, sukladno danim limitima od strane MZO unutar osnovne proračunske komponente. Ostali materijalni rashodi potrebni za redovnu djelatnost Instituta su 11,39 % veći u odnosu na planirane rashode u projekciji financijskog plana za period od I. – VI. 2026. godine, a sukladno danim limitima od strane MZO. 

Ciljevi i pokazatelji uspješnosti realizacije programa Aktivnosti A622150: Programsko financiranje javnih instituta u prvoj polovici 2026. godine:

Sukladno Zakonu o visokom obrazovanju i znanstvenoj djelatnosti, Zakonu o porezu na dohodak i Zakonu o radu, Institut je dužan svim zaposlenicima isplatiti mjesečnu plaću za rad. Cilj i misija Instituta su istraživanje povijesti Hrvata u dugom povijesnom luku od srednjega vijeka do suvremenosti, a isplata plaće je preduvjet kontinuiranog rada svih službi Instituta na ostvarivanju tog cilja. Pokazatelj aktivnosti su isplatne liste svim zaposlenicima Instituta. Cilj programske djelatnosti Instituta poklapa se s njegovom vizijom i misijom – istraživanje povijesti Hrvata. Materijalni troškovi tih istraživanja uključuju podmirivanje komunalnih računa, te računa za održavanje radnih prostora i sredstava rada. Većina troškova nastalih unutar ove aktivnosti zapravo su neizravni troškovi istraživačkog rada, dok jedan dio (vidljivo kroz opis aktivnosti) predstavljaju izravne troškove istraživačkog rada koje se nije moglo financirati kroz sredstva ugovorenih kompetitivnih projekata. Pokazatelji ovih aktivnosti su plaćeni računi (knjiga računa). Ova aktivnost provodi se svake godine. Izračun izvršenja financijskog plana za aktivnost A622150 napravljen je na bazi 91 zaposlenih koji primaju plaću iz državnog proračuna. 


Izvor 581. Mehanizam za oporavak i otpornost

K622157 Aktivnost: Stvaranje okvira za privlačenje studenata i istraživača u stemi i ict područjima – NPOO

3121 - Troškovi ostali rashodi za zaposlene nisu planirani unutar projekcije financijskog plana za period I. - VI. 2026. godine. Radi se o troškovima prehrane na studijskom putovanju za dva zaposlenika.

3211 - Troškovi službenih putovanja su za 6,99 % veći u odnosu na planirane rashode prema projekciji financijskog plana za period od I. – VI. 2026. godine , te su isti utrošeni unutar izvedbene proračunske komponente za provedbe aktivnosti internih projekata Instituta.
3213 – Stručno usavršavanje zaposlenika su manji za 96 % u odnosu na planirane rashode prema projekciji financijskog plana za period od I. – VI. 2026. godine. Radi se o troškovima plaćenih kotizacija, tečajeva i ostalih troškova stručnog osposobljavanja zaposlenika vezanih za razvojnu proračunsku komponentu internih projekata Instituta.
3221 - Troškovi za potrebe nabave uredskog materijala su manji za 32,94 % u odnosu na planirane rashode prema projekciji financijskog plana za period od I. – VI. 2026. godine. te su isti naručeni za provedbu projektnih aktivnosti Instituta unutar razvojne proračunske komponente.
3223 – Trošak energije je planiran unutar projekcije financijskog plana za period od I. – VI. 2026. godine., a isti nije realiziran.
3225 – Troškovi nabave sitnog inventara su planirani unutar projekcije financijskog plana za period od I – VI. 2026. godine., a isti nisu bili realizirani.
3237 – Troškvi intelektualnih usluga su manji za 82,43 %  u odnosu na planirane rashode unutar projekcije financijskog plana za period od I. – VI. 2026. godine, a odnose se na autorske honorare  unutar izvedbene proračunske komponente.
3238 - Troškovi računalnih usluga su u odnosu na planirane rashode unutar projekcije financijskog plana za period od I. – VI. 2026. godine manji za 27,47 %.
3239 – Troškovi za ostale usluge veći su za 18,74 u odnosu na planirane rashode unutar projekcije financijskog plana za period od I. – VI. 2026. godine, a odnose se na grafičke i tiskarske usluge, usluge kopiranja i digitalizacije za provedbu projektnih aktivnosti Instituta unutar razvojne proračunske komponente.
3293 – Troškovi reprezentacije su manji za 79,01 % u odnosu na planirane rashode unutar projekcije financijskog plana za period od I. - VI. 2026. godine.
4221 – Troškovi nabave uredske opreme su manji za 40,60 %  u odnosu na planirane rashode unutar projekcije financijskog plana za period od I. – VI. 2026. godine, a odnose se na troškove nabave računalne opreme za provedbu aktivnosti internih projekata Instituta u sklopu razvojne proračunske komponente.
4241 – Troškovi nabave knjiga su manji za 43,88 % u odnosu na planirane rashode unutar projekcije financijskog plana za period od I. – VI. 2026. godine.

Ukupni rashodi unutar Izvora 581 – Mehanizam za oporavak i otpornost su prema izvršenjima manji za 26,83 % u odnosu na planirane rashode u projekciji financijskog plana za period od I. – VI. 2026. godine; sukladno ugovoru o prijedlogu razvojne i izvedbene komponente javnog znanstvenog Instituta za programsko razdoblje 2024 – 2027. godine. Isti se odnose na službena putovanja, materijalne troškove i troškove nabavke knjiga, računalne i uredske opreme za provedbu projektnih aktivnosti internih projekata Instituta.

Ciljevi i pokazatelji uspješnosti realizacije programa Aktivnosti A622152: Programsko financiranje javnih instituta – iz strukturnih i investicijskih fondova EU:

1. Zajednice, komunikacije i društvene mreže u hrvatskom srednjovjekovlju i ranomodernom dobu (COMNET) 
Povijesna težnja hrvatskog naroda počivala je u stoljetnim nastojanjima povezivanja na prostoru između Drave i Jadrana. U tom procesu zajednice, odnosno ljudi koji ih tvore, kao i različite komunikacije (političke, kulturne, intelektualne, gospodarske, religijske) te mreže koje pri tome nastaju povezivale su hrvatski povijesni prostor i društvo. Zajednice su u srednjovjekovlju i zatvorene i otvorene - omeđene onim što ih je definiralo (bile to gradske zidine kao materijalo vidljivi znak urbaniteta, pravni status, društveni status, profesija, različiti korporativni normativi, članstva i pripadnosti po određenim kriterijima itd..) i istovremeno pokretljive, otvorene prema novim utjecajima te užim i širim prostornim i društvenim integracijama. Zajednice su uvijek i prostori komunikacija, a u funkcioniranju zajednica, kako urbanih tako i ruralnih, važnu ulogu imaju mreže, koji mogu biti različitih tipova, te ih se može promatrati iz različitih kutova (obiteljske i rodbinske mreže, institucionalne, diplomatske, prostorne, intelektualne, gospodarske…). Ovaj se projekt fokusira na istraživanje i interpretiranje suodnosa zajednica i komunikacijskih sustava u hrvatskom srednjovjekovlju i ranonovovjekovlju, istražuje modele umrežavanja u urbanim i ruralnim zajednicama te raščlanjuje i interpretira funkcije društvenih mreža u integrativnim procesima hrvatskog srednjovjekovlja.
2. Međunarodni diplomatski dokumenti za hrvatsku povijest između dva svjetska rata (MDIHP)  
Cilj ovoga projekta ispuniti je potrebu hrvatske historiografije za opsežnijim rasponom dostupnih inozemnih diplomatskih dokumenata o hrvatskoj međuratnoj povijesti. Ovo razdoblje predstavlja ishodište hrvatskoga pitanja u jugoslavenskim državnim sklopovima u 20. stoljeću, pa je i istraživanje stava međunarodne diplomacije o hrvatskom pitanju između dva svjetska rata važan element u  shvaćanju procesa dugih trajanja.  Hrvatsko pitanje između dva svjetska rata podrazumijeva negiranje emancipacije hrvatskoga naroda na različitim područjima, ponajviše političkome, kulturnome i vjerskome. Shvaćanje načina na koji su druge države, i jesu li uopće, percipirale hrvatsko pitanje omogućit će i bolje shvaćanje međunarodnoga položaja Kraljevine SHS/Jugoslavije, njezine vanjske politike i procjenu realnih mogućnosti u rješavanju hrvatskoga pitanja izvan monarhističke Jugoslavije. Također, istraživanje inozemnih diplomatskih dokumenata omogućit će i bolje razumijevanje korištenja hrvatskoga pitanja u vanjskopolitičkim strateškim planiranjima inozemnih država.   
Ovaj projekt predlaže značajan iskorak u dosadašnjim istraživanjima teme na način da će se ona, po prvi puta, provesti na diplomatskim dokumentima SAD-a, Francuske, Velike Britanije, Njemačke i Svete Stolice. Ovo istraživanje tako će omogućiti i novu interpretaciju tema iz hrvatske međuratne povijest, kao i komparaciju pristupa različitih država prema hrvatskom pitanju. Dodatno, projekt uključuje i objavljivanje zbirki dokumenata koji će postati trajno dostupni široj akademskoj i zainteresiranoj javnosti za buduća istraživanja u tiskanome izdanju i digitalnome repozitoriju. 
3. Izvori za povijest Istočne Hrvatske (IPIH)  
Objavljivanje arhivskog gradiva jedan je od temeljnih poslova povjesničarske struke. Stoga i za područje Slavonije, Srijema i Baranje postoji određeni korpus objavljene građe. Međutim, izuzev izvora za najstarija razdoblja (do 1399.), objavljivanje ovisi o afinitetu pojedinog istraživača ili imaoca fonda, te su takva izdanja u pravilu lokalna i vrlo specifična. Ovim se projektom nastoji ublažiti glavni problem dosadašnjeg izdavanja izvora za povijest Slavonije, Srijema i Baranje, te ubuduće sustavno i koordinirano pokriti razna subregionalna područja i teme.  
Prednost: za razliku od jednostavne digitalizacije (koju mogu provoditi samo arhivi), ovdje stručnjaci transkribiraju i u nekim slučajevima prevode neke od temeljnih dokumenata i tako ih čine pristupačnima široj publici. Naime, povijesni dokumenti na našem prostoru pisani su raznim jezicima (latinskim, starim oblicima njemačkog, mađarskog, češkog, slovačkog, turskog, hrvatskog) i pismima, razumljivima samo specijaliziranim stručnjacima. Stoga je stručna obrada izvora nužna za njihovu širu dostupnost.  
Istraživači na projektu grupirani su u manje skupine koje se međusobno dopunjuju i istražuju različite aspekte istog razdoblja, pri čemu se vodilo računa o maksimalnoj iskoristivosti pojedinačnih znanstvenih iskustava. 

4. "Samo je promjena stalna": Razvoj i život hrvatskih gradova u 19. i 20. stoljeću (ŽIVGRAD)  
Projekt se bavi različitim dimenzijama modernog i suvremenog grada u Hrvatskoj, njegovom specifičnom kulturom, gospodarstvom i infrastrukturom, urbanizmom i arhitekturom, njegovim stanovnicima i ključnim institucijama, u razdoblju od sredine 19. stoljeća do početka 21. stoljeća, promatrajući ove aspekte u dijakronijskom kontinuitetu.   
Kao takav, projekt je utemeljen u urbanoj humanistici, posebice povijesti, ali i srodnim historiografskim granama i drugim društveno-humanističkim disciplinama, okupljajući istraživački tim sa dva institutska znanstvena odjela (za modernu povijest i za suvremenu povijest) koji će istraživati svekoliki život hrvatskih gradova, promatrajući njegove bitne sastavnice i fenomene koje grad čine modernim i suvremenim. Umjesto enciklopedijskog uvida u razvoj gradova, projekt ima želju ukazati na razne mogućnosti urbane povijesti, od dijaloga s različitim disciplinama, preko analize konkretnih specifičnih tema od velikoj značaja za život hrvatskog grada kao što su izgradnja i razvoj institucija, mnogostruke infrastrukture u rasponu od prometne mreže do stanogradnje, od unikatnog ritma svakodnevnice do kulturnog, sportskog, društvenog i noćnog života grada u njegovom mnogovrsnim oblicima, kako na razini tematiziranih gradova tako i pojedinih manjih gradskih cjelina i četvrti. Kao takav, projekt je u suglasju sa strateškim programom znanstveno-istraživačkog rada Hrvatskog instituta za povijest kao i strateškim ciljevima provedbenog natječaja (podizanje znanstvene izvrsnosti, jačanje nacionalnog i pogotovo regionalnog identiteta, te društvene odgovornosti.)  

5. "Vlast to smo mi“: Društvene mreže i upravljačke strukture u hrvatskom novom vijeku”" (VTSM)
Projekt  predstavlja inovativno istraživanje društvenih i ostalih mreža vladajućih obitelji upravljačkih struktura urbanih sredina hrvatskog povijesnog prostora Banske Hrvatske, Vojne krajine i Mletačke Dalmacije u razdoblju od sredine 18. do sredine 19. stoljeća čime je postavljen temelj za metodološko-istraživački pristup praćenja višegeneracijskih trendova povezivanja i nasljeđivanja upravljačkih funkcija. Istraživanje obuhvaća proučavanje najznačajnih urbanih sredina poput Varaždina, Bjelovara, Senja, Rijeke, Gospića, Karlovca, Zadra, Šibenika, Skradina i Boke Kotorske, kao urbanih sredina koje su služile kao uporišna i refleksna točka na svoju bližu i dalju okolicu. Unutar navedenih urbanih sredina koristeći se relevantnom arhivskom građom (matične knjige, vojni popisi i sl.) obradit će se i istražiti kako su vlasti određenih urbanih sredina pomoću svojih društvenih mreža uspostavile i održavale vlast na lokalnoj i regionalnoj razini, postojanost "protobirokratskih” dinastija koje su generacijama „vladale” istim urbanim sredinama. Kroz navedenu prizmu proučavanja djelovanja službenih lokalnih upravljačkih “urbanih elita” istražiti će se i modaliteti realizacije politike centralnih vlasti na lokalnoj razini, odnosno kakve su uloge obiteljske i druge društvene veze i u kontekstu bliskih odnosa i nepotizma utjecale na karijere pojedinaca. Završna komparativna analiza istraživanih urbanih sredina, sukladno pratećim objavama rezultata u vidu radova, sudjelovanja na skupovima i održavanjima radionica, podjednako će doprinijeti boljem poznavanju navedene problematike znanstvenoj i široj javnosti. 

6. Sanitarni kordon u Dalmaciji (18. i 19. stoljeće) (SANITAD) 
Jedan od bitnih aspekata uprave nad Dalmacijom ticao se brige oko zaštite zdravlja i života. Još tijekom 18. stoljeća mletačke su vlasti u Dalmaciji osmislile vlastitu protuepidemijsku politiku, koja se s početkom habsburške uprave nadopunjavala kroz nove znanstvene spoznaje, ali i kroz prethodna habsburška iskustava na granici s Osmanskim Carstvom. Cilj ovoga projekta je ispitati prilagodbu novih ideja i praksi koje su u Dalmaciju uvele habsburške vlasti radi očuvanja javnog zdravlja. Na temelju obuhvatnih arhivskih istraživanja u hrvatskim i inozemnim arhivima identificirat će se izvori bitni za istraživanje protuepidemijskih mjera u 18. i 19. stoljeću te će se utvrditi utjecaj mletačke i habsburške protuepidemijske politike na funkcioniranje sanitarnog kordona u Dalmaciji. Planirani rezultati projekta uključuju znanstvene radove u međunarodno priznatim publikacijama, sudjelovanje na domaćim i međunarodnim konferencijama, pripremu izvornog arhivskog gradiva za objavu, osmišljavanje i pripremu izložbe o sanitarnom kordonu u Dalmaciji te održavanje studentskih radionica. Time će rezultati istraživanja biti predstavljeni znanstvenoj ostaloj javnosti, a uključivanjem mladih znanstvenika u projekt potaknut će se daljnje istraživanje teme. U projekt će se uvesti komponenta digitalne humanistike što podrazumijeva prezentaciju istraživačkih rezultata putem digitalnih alata, kao i razmatranje metodoloških modela koji proizlaze iz takve prakse.

7. POLITIČKO OZRAČJE I REPRESIJA U HRVATSKOJ I JUGOSLAVIJI OD 1941. DO 1995. GODINE - SELEKTIVNA SJEĆANJA I INTERPRETACIJE (PoreHR)  
Političko nasilje možda je i najbitnije obilježje povijesti Hrvatske od 1941. do 1995. Ratovi, Drugi svjetski, a potom i Domovinski rat razdoblja su u kojima je političko nasilje „normalna“ pojava, uobičajeni pratilac izvanrednih stanja. Političko nasilje u mirnodopskim državama nedvosmislen je pokazatelj nedemokratskih obilježja takvih društva. Oko socijalističke Jugoslavija razvidna je dvojba, jeli bila totalitarna ili po nekim tumačenjima „samo“ autoritarna država. Bez obzira na razlike u tumačenjima nesumnjivo je vlast bila nedemokratska, što znači da su u njoj bili dominantni oblici političkog nasilja nad neistomišljenicima, od čistog terora u poraću, do selektivne represije u desetljećima „liberalizacije“. Drugi svjetski rat uz to je zbog svog građanskog karaktera generirao i dugotrajne podjele u hrvatskom nacionalnom korpusu koje se i danas osjećaju i koje su dobrim dijelom i izvorišta različitih interpretacija i sjećanja na ta razdoblja, posebice Nezavisne Države Hrvatske i Socijalističke Republike Hrvatske/Socijalističke Federativne Republike Jugoslavije. Na žalost takvih tendencija nije pošteđeni ni historiografija, premda je poglavito ona pozvana da da nepristranu interpretaciju. Uostalom, to je i na tragu rezolucija Vijeća Europe o osudi totalitarizama i nedemokratskih režima koja se u Hrvatskoj također tumači iz ideoloških rovova. 

Izvor 5.0. Pomoći iz državnog proračuna kroz opće prihode i primitke

A622151 Aktivnost: Programsko financiranje javnih Instituta - iz evidencijskih prihoda

3111 - Troškovi bruto plaća i isplata zaposlenih veći su u odnosu na planirane rashode u projekciji financijskog plana za period od I. – VI. 2026. godine, a odnose se na troškove isplate plaća za dvije više asistentice na Hrzz projektu Light, voditeljice dr. sc. Shek.

3121 - Troškovi ostalih rashoda za zaposlene veći su u odnosu na planirane rashode u projekciji financijskog plana za period od I. – VI. 2026. godine, iz razloga jer se financiraju materijalni rashodi dvije asistentice na hrzz projektu voditeljice dr. sc. Shek.

3211 - Troškovi službenih putovanja su manji u odnosu na planirane rashode unutar projekcije financijskog plana za period od I. – VI. 2026. godine, a odnose se na troškove putovanja u sklopu provedbe projektnih aktivnosti dva projekta Hrvatske zaklade za znanost.

4221 – Uredska oprema i namještaj – rashodi nisu planirani unutar projekcije financijskog plana za period od I. – VI. 2026. godine, zbog nabave uredske opreme za potrebe projektnih aktivnosti dvaju projekata Hrvatske zaklade za znanost.

Ukupni rashodi unutar Izvora 5.0. - Pomoći iz državnog proračuna kroz opće prihode i primitke su prema izvršenjima veći za 24,63 % u odnosu na planirane rashode u projekciji financijskog plana za period od I. – VI. 2026. godine; sukladno danim limitima. Isti se odnose na materijalne troškove i troškove nabavke knjiga, računalne opreme za provedbu projektnih aktivnosti financiranih od strane Hrvatske zaklade za znanost, te isplati redovnih plaća i materijalnih prava dvije više asistentice na projektu.

Ciljevi i pokazatelji uspješnosti realizacije programa Aktivnosti A622151: Programsko financiranje javnih instituta - iz evidencijskih prihoda u 2026. godini: 

Cilj(evi) ove aktivnosti u uskoj je svezi s misijom i vizijom Instituta, a ostvaruje se kroz ugovornu suradnju s Hrvatskom zakladom za znanost. Unutar svakog od ugovorenih projekata financirane su različite aktivnosti (sadržano u gornjem opisu). Cilj programske djelatnosti Instituta poklapa se s njegovom vizijom i misijom – istraživanje povijesti Hrvata. Materijalni troškovi tih istraživanja uključuju podmirivanje komunalnih računa, te računa za održavanje radnih prostora i sredstava rada. HRZZ projekt dr. sc. Shek Teodora “Između znanja i neznanja: Cilj projekta je mapirati i identificirati obilježja i geografiju prosvjetiteljstva kao intelektualnog pokreta i kulturnog procesa koji je obilježio moderno doba u kontekstu hrvatskih zemalja u „dugom“ 18. stoljeću. Prosvjetiteljstvo i njegovo nasljeđe kao predmet istraživanja uvelike su prisutni u svjetskoj historiografiji, međutim u hrvatskim okvirima to je potpuno zanemarena tema i ovim projektom po prvi će puta doći u istraživački fokus. Istraživači će interdisciplinarno na temelju odabranih studija slučajeva tijekom tri godine analizirati dosadašnje interpretacije i definicije prosvjetiteljstva u hrvatskoj tradiciji, učiniti vidljivima odabrane aktere prosvjetiteljstva i njihovu transnacionalnu umreženost te odabrati karakteristične izvorne tekstove koji će služiti kao polazište za buduća istraživanja. Istraživačka područja obuhvaćat će teme „katoličko prosvjetiteljstvo“, „cirkulacija prosvjetiteljskog znanja“ i „prosvjetiteljstvo i revolucija“. Projekt će rezultirati digitalnom antologijom tekstova vezanih uz prosvjetiteljstvo u hrvatskim zemljama. Ciljevi plana za poticanje mobilnosti istraživača 2024. -2027. je povećati međunarodnu, međusektorsku i uravnoteženu mobilnost istraživača, daljnji razvoj sustava podrške za mobilnost i daljnje poticanje razvoja karijera istraživača. Provedba arhivskih istraživanja u Bologni, Ankoni, Firenci i Veneciji u kontekstru projekta: Kultura vladanja u komparativnom kontekstu: kasnosrednjovjekovni dalmagtinski gradovi i talijanske komune, individualni kompetativni projekt HRZZ-a u sklopu mobilnosti viših asistenata. HRZZ projekt dr. sc. Matić Tomislav ''Merus''; cilj projekta je staviti povijest hrvatskog sela u središte istraživanja, te primijeniti metode suvremene ruralne historije. Fokus na selo: Pomaknuti povijest sela s marginalnog položaja u glavni fokus znanstvenog interesa. Prostorni obuhvat: Istražiti kontinentalni prostor u srednjem vijeku, uključujući tadašnju Slavoniju, sjeverozapadnu Hrvatsku i južne županije Ugarskog Kraljevstva. Multidisciplinarni pristup: Koristiti arhivska istraživanja, terenske studije i kombinirati različite znanstvene izvore za analizu srednjovjekovnog ruralnog krajolika. 

Izvor 5.2. Ostale pomoći

A622151 Aktivnost: Programsko financiranje javnih Instituta – iz evidencijskih prihoda

3111 – Troškovi bruto plaća i isplata zaposlenih manji su u odnosu na planirane rashode u projekciji financijskog plana za period od I. – VI. 2026. godine, a odnose se na troškove isplate plaća za dva zaposlenika.

3211 - Troškovi službenih putovanja su veći od ostvarenih u odnosu na planirane rashode unutar projekcije financijskog plana za period od I. – VI. 2026. godine.
3213 – Troškovi stručnog usavršavanja zaposlenika su veći  u odnosu na planirane rashode unutar projekcije financijskog plana za period od I. – VI. 2026. godine, a isti se odnose na stručna usavršavanja i seminare u sklopu provedbe projektnih aktivnosti.
3237 – Troškovi intelektualnih usluga su veći u odnosu na planirane unutar projekcije financijskog plana za period od I. – VI. 2026. godine, a odnose se na troškove autorskih honorara i ugovora o djelu za istraživanja znanstvenika i vanjskih suradnika za izradu recenzije, lekture i korekture knjiga, te pružanje znansvenoistraživačkih usluga za projekte „Prilozi za povijest Broda i okolice“, „Đakovo poslije Strossmayera“, „(Ni)je zapaženo da djeluje neprijateljski“ te „Srednjovjekovni Alšan I svetište Gospe Šumanovačke“-zbornik radova znanstveno-istraživačkog skupa.
3239 - Ostale usluge dolazi do povećanja u odnosu na planirane unutar projekcije financijskog plana za period od I. – VI. 2026. godine, a odnose se na troškove većeg broja tiska i prijeloma knjiga za izdavačku djelatnost.

4241 – Troškovi nabavke knjiga i časopisa su veći u odnosu na planirane unutar projekcije financijskog plana za period od I. – VI. 2026. godine.
4225 - Troškovi nabave instrumenata i uređaja nisu planirani unutar projekcije financijskog plana za period od I. – VI. 2026. godine, te su isti bili utrošeni za nabavu opreme potrebne za provedbu projektnih aktivnosti projekta Merus od Hrvatske zaklade za znanost.

Ova aktivnost sastoji se od sljedećih elemenata/ podaktivnosti:
Tekuće pomoći iz proračuna Županije brodsko-posavske i grada Slavonskog Broda prema Ugovoru o financiranju Podružnice između Ministarstva znanosti i lokalne samouprave, sastoji se od troškova za dva (2) zaposlenika koji plaću dobivaju iz tih izvora, materijalnih troškova te troškova realizacije institucijskih ciljeva. Tekući prijenosi između proračunskih korisnika istog proračuna - potpore za znanstvene knjige-Izdavačka djelatnost. Znanstveno istraživački projekt Elite u sklopu zajedničke hrvatsko-mađarske suradnje za razdoblje 2024-2026. godine te također prihodi od općine Klakar za izdavanje knjige.
  
Sažetak djelokruga rada proračunskog korisnika
U Podružnici je na kraju izvještajnog razdoblja ukupno zaposleno 20 radnika (stanje od 30. lipnja 2026). Prema ustroju radnih mjesta, u Podružnici radi: 9 stalno zaposlenih znanstvenika (na radnim mjestima od znanstvenog suradnika do znanstvenog savjetnika u trajnom izboru), 2 viša asistenta/poslijedoktoranda, 2 asistenta/doktoranda, 2 stručna suradnika u sustavu znanosti i visokom obrazovanju i 4+1 radnika u stručnim službama i pomoćnim poslovima (1 voditeljica ustrojstvene jedinice 4 - tajnica Podružnice, 1 voditeljica računovodstva u sustavu znanosti i visokom obrazovanju / 1 zamjena, 1 voditeljica ustrojstvene jedinice 4 - voditeljica specijalne knjižnice i 1 referent - domar/ekonom). 
Na temelju članka 2. Ugovora o financiranju Podružnice (od 21. 6. 1996.) “Grad Slavonski Brod i Županija brodsko-posavska preuzimaju obvezu osiguranja 50% novčanih sredstava potrebnih za podmirenje troškova rada Podružnice”. Prema istom Ugovoru, drugih 50% financijskih potreba Podružnice podmiruje Ministarstvo znanosti.
 Znanstveno-istraživačka djelatnost
Podružnica za povijest Slavonije, Srijema i Baranje, kao sastavnica Hrvatskog instituta za povijest, utemeljena je s glavnim ciljem da se u njoj, suvremenim metodama povijesne znanosti i znanstvenog istraživanja, unapređuju i obogaćuju znanja o prošlosti triju povijesnih pokrajina na području sjeveroistočne Hrvatske – Slavonije, Srijema i Baranje.
Navedeni se zadatak u Podružnici ostvaruje individualnim i timskim istraživačkim radom. Počevši od 2014. timska znanstvena istraživanja u Hrvatskoj financiraju se primarno putem projekata Hrvatske zaklade za znanost (HRZZ). Podružnica je u razdoblju od 2015. do 2019. uspješno realizirala prvi istraživački projekt ugovoren s HRZZ-om, a u u 2020. je na natječaj Zaklade prijavila novi istraživački projekt, pod naslovom “S(c)lavoni(j)a: ime, opseg i granični položaj u srednjem i ranom novom vijeku”, koji je potkraj iste godine prihvaćen za financiranje. Projekt je započeo s radom 15. ožujka 2021. te je nakon 4 godine uspješno okončan 14. ožujka 2025. godine. Voditelj projekta bio je dr. sc. Robert Skenderović, a suradnici dr. sc. Stanko Andrić, dr. sc. Milan Vrbanus, dr. sc. Hrvoje Kekez (Hrvatsko katoličko sveučilište, Zagreb), dr. sc. Anđelko Vlašić (Filozofski fakultet Sveučilišta u Osijeku) i prof. Ante Grubišić (Muzej Slavonije, Osijek).
Pojedini znanstvenici iz Podružnice bili su uključeni u provedbu istraživačkih projekata koje je HRZZ ugovorila s matičnim dijelom Hrvatskog instituta za povijest. Tijekom prve polovine 2026. dr. sc. Marija Karbić i dr. sc. Robert Skenderović sudjelovali su u radu HRZZ projekta “Srednjovjekovni ruralni prostor kontinentalne Hrvatske (MERUS)” (voditelj: dr. sc. Tomislav Matić), koji je započeo s radom 8. prosinca 2025. godine.
Nadalje, djelatnici Podružnice dr. sc. Stanko Andrić, dr. sc. Eldina Lovaš i dr. sc. Dino Mujadžević su tijekom prve polovine 2026. godine sudjelovali u radu na projektu HRZZ-a “Evlija Čelebi i istočna Hrvatska u 17. stoljeću” (projekt započeo s radom u prosincu 2023, voditelj Anđelko Vlašić, a ustanova nositelj Filozofski fakultet Sveučilišta J. J. Strossmayera u Osijeku).
Podružnica je uključena i u rad međunarodnog projekta znanstvene institucionalne suradnje pod nazivom “Regional Translocality in Historical Perspective: The Case of Slavonia and Bosnia”. Projekt je financiran od njemačke Zaklade Alexander von Humboldt, a njegovi su sudionici Hrvatski institut za povijest – Podružnica za povijest Slavonije, Srijema i Baranje u Slavonskom Brodu, Centar za sredozemne studije Sveučilišta Ruhr Bochum i Katedra za povijest Istočne i Jugoistočne Europe Sveučilišta Leipzig. Djelatnik Podružnice dr. sc. Dino Mujadžević jedan je od voditelja projekta, a u njegov su rad od znanstvenika iz Podružnice uključeni i dr. sc. Stanko Andrić te dr. sc. Dinko Župan. Projekt je započeo s radom u srpnju 2022. godine.
Zajedno s prof. Christianom Voßom sa Sveučilišta Humboldt dr. sc. Dino Mujadžević vodi i projekt “Die “Enzyklopädie Jugoslawiens” (1955-1990) zwischen jugoslawischem und subjugoslawischem Nation-building” financiran od njemačke javne zaklade za financiranje znanosti Deutsche Forschungsgemeinschaft. Projekt je započeo s radom u studenom 2023. godine.
Od prosinca 2024. djelatnici Podružnice uključeni su i u rad bilateralnog hrvatsko-mađarskog projekta “Crkvena i svjetovna elita između 15. i 19. stoljeća. Primjer hrvatskih i mađarskih elita i njihova odnosa s kraljevskim dvorom/Horvát-magyar politikai elit és a király udvar a 15-19. szádban [Religious and noble elites in the 15th-19th centuries]” odobrenog putem Natječaja za sufinanciranje znanstveno-istraživačkih projekata u sklopu zajedničke hrvatsko-mađarske suradnje (2024-26). Dr. sc. Marija Karbić je suvoditeljica, odnosno voditeljica hrvatskog tima, a dr. sc. Eldina Lovaš suradnica na projektu.
Osim u radu navedenih projekata, znanstvenici iz Podružnice su u prvoj polovini 2026. sudjelovali u realizaciji dva projekta u okviru programa institucijskih istraživačkih projekata Hrvatskog instituta za povijest financiranih iz sredstava Nacionalnog plana oporavka i otpornosti 2021. – 2026. od strane EU (paket NextGenerationEU). To su: 
a) istraživački projekt “Izvori za povijest Istočne Hrvatske” (IPIH) (započet 1. siječnja 2024). Voditeljica projekta je dr. sc. Suzana Leček, a suradnici iz Podružnice dr. sc. Miroslav Akmadža, dr. sc. Stanko Andrić, dr. sc. Marija Karbić, dr. sc. Eldina Lovaš, dr. sc. Milan Vrbanus, dr. sc. Dino Mujadžević, dr. sc. Marijan Šabić, dr. sc. Dinko Župan, dr. sc. Ivan Milec, Ivan Marjanović, mag. educ. hist. et Croat. Lat., Petar Seletković, dipl. pov. i dipl. arheol., i Mateo Čalušić, mag. educ. hist. et geogr.; 
b) istraživački projekt “'Samo je promjena stalna': Razvoj i život hrvatskih gradova u 19. i 20. stoljeću” (ŽIVGRAD) (započet 1. siječnja 2024.), čiji je voditelj dr. sc. Marko Zubak, a njegova je suradnica dr. sc. Ana Rajković Pejić, djelatnica Podružnice do 14. lipnja 2026.
Uz individualni i timski projektni istraživački rad te objavljivanje njegovih rezultata, Podružnica se bavi i drugim oblicima organizacije znanstvenog i znanstvenopopularizacijskog rada, kao što su znanstveni skupovi, okrugli stolovi, javna predavanja, promocije znanstvenih izdanja. 
Tijekom 2026. Podružnica organizira ili suorganizira 6 znanstvenih skupova. Redoviti jesenski tematski skup Podružnice u Slavonskom Brodu ove godine organizira se pod naslovom “Kralj Ivan Zapolja (1526-1540) – njegov rod, uspon i vladavina” i posvećen je posljedicama bitke na Mohaču 1526. godine i Zapoljskima kao jedinoj kraljevskoj dinastiji podrijetlom s područja Slavonije. Osim toga, Podružnica zajedno s Katoličkim bogoslovnim fakultetom u Đakovu i Filozofskim fakultetom u Osijeku organizira i skup o životu, djelu i ostavštini svećenika Josipa Astaloša, koji će se održati u Osijeku u jesen. U suorganizaciji s Filozofskim fakultetom u Osijeku, Podružnica organizira i međunarodni znanstveni skup “Iz povijesti školstva: školstvo i pedagogija između dvaju svjetskih ratova” u Osijeku u rujnu, a zajedno s Đakovačko-osječkom nadbiskupijom skup povodom 300. godišnjice rođenja Mateja Franje Krtice u Đakovu u studenom te u suorganizaciji s Državnim arhivom u Osijeku skup posvećen 250. godišnjici sjedinjenja osječkih komorskih općina u Osijeku u prosincu. U studenom Podružnica organizira i još jedan od znanstvenih skupova iz niza Isti rod, različite sudbine u Slavonskom Brodu (skupovi iz ovoga niza redovito se održavaju od 2022.). 
Osim znanstvenih skupova u 2026. Podružnica organizira i niz predavanja djelatnika Podružnica povodom 30 godina od svoga osnutka. Dosad je održano 5 predavanja, a u jesen će se niz nastaviti.
Znanstvenici, asistenti i stručni suradnici u Podružnici istraživali su tijekom prve polovice 2026. u arhivima, knjižnicama i muzejima u Hrvatskoj (Zagreb, Osijek, Slavonski Brod, Nova Gradiška, Krk, Đakovo) i u inozemstvu (Budimpešta, Ostrogon, Pečuh, Sarajevo, Ljubuški, Mostar, Salzburg). Objavili su 2 knjige (1 autorsku i 1 uredničku) te više znanstvenih i stručnih radova u znanstvenim časopisima i drugim vrstama znanstvenih publikacija. Pisali su, dovršavali ili pripremali za tisak nove knjige i znanstvene radove. Održali su 15 izlaganje na znanstvenim skupovima u Hrvatskoj i inozemstvu (Ljubljana, Beč, Rim, Smolenice, Martin, Leipzig, Bari-Mattera, Zagreb, Gospić, Feričanci, Dubrovnik, Birmingham, UK, Newcastle, Australija). Zbrojni rezultati rada (ukupan broj i vrste radova) bit će navedeni u godišnjem izvještaju za 2026. godinu.

Izdavačka djelatnost
Osim znanstvenoistraživačkog rada, Podružnica od svojih početaka razvija i bogatu izdavačku djelatnost. Tijekom prve polovice 2026. Podružnica je objavila sljedeće naslove:
· Ivan Milec, “(Ni)je zapaženo da djeluje neprijateljski”. Elaborat UDB-e o političarima iz bivših građanskih stranaka na kotaru Slavonski Brod 
· Srednjovjekovni Alšan i svetište Gospe šumanovačke. Zbornik radova znanstveno-stručnog skupa održanog u Šumanovcima 1. lipnja 2023., ur. Anica Bilić, suizdavači: Župa svetog Jakova Apostola, Gunja i Udruga “Duhovno hrašće”, Drenovci
· Margareta Matijević, Đakovo poslije Strossmayera - Panoramski pregled đakovačkih listova "Hrvatske pučke novine" (1907.-1913.) i "Djakovačke hrvatske pučke novine" (1913.-1914.). suizdavač Muzej Đakovštine

U pripremi za tisak nalaze se sljedeći naslovi: 
· časopis Scrinia Slavonica - Godišnjak Podružnice za povijest Slavonije, Srijema i Baranje Hrvatskog instituta za povijest, sv. 26 (2026.);
· Eldina Lovaš, Između statistike i zbilje: stanovništvo slobodnog i > kraljevskog grada Osijeka u osvit modernoga doba. Društveno-demografska analiza popisa neplemenitog stanovništva iz 1814. godine;
· Antal Molnár, Bosanska biskupija između Bosne i Slavonije sredinom 17. stoljeća: biskup Marijan Maravić i njegove vizitacije u Bosni i Slavoniji (1645.-1655.);
· Isti rod – različite sudbine, sv. I, Zbornik radova sa znanstvenih skupova održanih 25. studenoga 2022. i 1. prosinca 2023., ur. Ana Rajković Pejić, Marija Karbić i Željko Dugac;
· Virovitica 1234. – 2024.: Crkva, kultura, društvo, baština. Zbornik radova sa znanstvenog skupa 
· Ana Rajković Pejić, Čelik i ruke. Sto godina Montaže u Slavonskom Brodu (1926.-2026.) (suizdavač: Đuro Đaković Montaža)


Izvor 3.1. Vlastiti prihodi

A622151 Samostalna djelatnost javnih Instituta – iz evidencijskih prihoda 

3121 - Troškovi ostalih rashoda za zaposlene su 9,00 % ostvarenih u odnosu na planirane rashode unutar financijskog plana za period od I. – VI. 2026. godine, a odnose se na nagrade za pružanje znanstvenoistraživačkih usluga davanja mišljenja. 
3225 – Troškovi sitnog inventara nisu planirani u projekciji financijskog plana za period od  I.  - VI. 2026. godine, te su isti utrošeni za potrebe redovnog održavanja u sklopu snovne proračunske komponente. 
3231 – Troškovi telefona, pošte i prijevoza nisu planirani u projekciji financijskog plana za period od I. - VI. 2026. godine, te su isti utrošeni za potrebe redovne djelatnosti Instituta.
3237 – Trošak intelektualnih usluga nisu planirani u rashodima unutar projekcije financijskog plana za period od I. – VI. 2026. godine, a isti se odnose na trošak ugovora o djelu za pružene usluge.
3721- Trošak naknade građanima i kućanstvima u novcu u manji u odnosu na projekciju financijskog plana za period od I. – VI. 2026. godine, i odnose se na trošak od 1.200,00 eura koji se vodi kao “Ostale naknade iz proračuna”, a vezan je za mjesečnu naknadu djetetu preminulog djelatnika dr. sc. Josipa Kljajića, kao potpora za skrb i školovanje u iznosu od 200,00 za jedno dijete.

4241 – Troškovi knjiga su veći u odnosu na planirane rashode unutar projekcije financijskog plana za period od I. – VI. 2026. godine, a odnose se na nabavku knjiga“ Katolička crkva u BIH i komunistički režim I „i “ Katolička crkva u BIH i komunistički režim II „za daljnju prodaju.

Unutar izvora financiranja 31 Vlastiti prihodi planirani su prihodi i rashodi koje je Institut ostvario od obavljanja osnovnih poslova vlastite djelatnosti (usluge davanja znanstvenih mišljenja sukladno zakonu o grobljima, te usluga izbora u zvanje) na tržištu, te prihodi od prodaje proizvoda (knjiga, časopisa, povijesnih priloga). Planirano je na temelju raspoloživih informacija o projektima koji su bili u prijavi ili u fazi potpisivanja za provedbu u prvoj polovini 2026. godine. Ukupni rashodi unutar Izvora 31 – Vlastiti prihodi su prema izvršenjima manji za 42,01 % u odnosu na planirane rashode u projekciji financijskog plana za period od I. – VI. 2026. godine.

Prijedlog planiranih rashoda unutar izvora financiranja za period od I. – VI. 2026. godine, te izvještaj o izvršenju financijskog plana iskazuju razliku po aktivnostima Izvora 1. Opći prihodi i primici; gdje je vidljivo da je došlo do smanjenja rashoda u odnosu na planirane unutar projekcije financijskog plana za period od I. – VI. 2026. godine, povećanja rashoda na aktivnostima Izvora 5.2. Ostale Pomoći u odnosu na planirane rashode, povećanja rashoda na aktivnostima Izvora 5.0. – Pomoći iz državnog proračuna u odnosu na planirane rashode, smanjenja rashoda na aktivnostima Izvora 581 – Mehanizam za oporavak i otpornost, te smanjenja rashoda na Izvoru 3.1 - Vlastiti prihodi; u odnosu na planirane rashode prema projekciji financijskog plana za period I. – VI. 2026. godine.

